Source: https://beta.e-justice.europa.eu/355/HU/maintenance_obligations?ROMANIA&member=1
Timestamp: 2020-08-08 22:00:33+00:00

Document:
A végrehajthatóvá nyilvánítás (exequatur) iránti kérelmek elbírálására a végrehajtott fél szokásos tartózkodási helye szerinti bíróság vagy a végrehajtás helye szerinti bíróság rendelkezik illetékességgel (a polgári perrendtartásról szóló 134/2010. sz. törvény 95. és 1098. cikke).
A végrehajthatóvá nyilvánítás (exequatur) iránti kérelemről hozott határozat megfellebbezhető. A végrehajthatóvá nyilvánítás (exequatur) iránti kérelemről hozott határozat ellen benyújtott fellebbezés elbírálására a fellebbviteli bíróság rendelkezik hatáskörrel és illetékességgel (a polgári perrendtartásról szóló 134/2010. sz. törvény 96. cikke).
A fellebbezés tárgyában hozott határozat jogkérdésbeli felülvizsgálattal megtámadható (a polgári perrendtartásról szóló 134/2010. sz. törvény 97. cikkének (1) bekezdése). A jogkérdésbeli felülvizsgálat elbírálására a Legfelsőbb Semmítő- és Ítélőszék (Înaltei Curţi de Casaţie şi Justiţie) rendelkezik illetékességgel:
Honlap: http://www.scj.ro.
A 19. cikk szerinti felülvizsgálati eljárás (procedura de reexaminare) tekintetében:
A hatáskörrel rendelkező bíróság az a bíróság, amelyik a határozatot meghozta, jellemzően körzeti bíróság vagy törvényszék.
A polgári perrendtartásról szóló 134/2010. sz. törvény 505. cikkének (1) bekezdése szerint a megsemmisítés iránti kérelmet ahhoz a bírósághoz kell benyújtani, amelynek ítéletét megtámadják.
A polgári perrendtartásról szóló 134/2010. sz. törvény 510. cikkének (1) bekezdése szerint a felülvizsgálat iránti kérelmet ahhoz a bírósághoz kell benyújtani, amelyik a felülvizsgálati kérelemmel megtámadott jogerős határozatot meghozta.
Ministerul Justiţiei (Igazságügyi Minisztérium)
Direcţia Drept Internaţional şi Cooperare Judiciară (Nemzetközi Jogi és Igazságügyi Együttműködési Igazgatóság)
Telefon: 0040372041077
E-mail: ddit@just.ro or dreptinternational@just.ro
Végrehajtási ügyekben az adós lakóhelye vagy a végrehajtás helye szerinti bíróság rendelkezik illetékességgel.
Az Igazságügyi Minisztérium az Európai Unión belüli, más központi hatóságokkal folytatott kommunikáció céljából a román mellett az angol és a francia nyelvet fogadja el.

References: bíróság 
 bíróság 
 bíróság 
 bíróság 
 bíróság 
 bíróság